সৈয়দ মুহাম্মদ রেজাউল করীম বলেন, ‘দেশবাসী আর কোনও তামাশার নির্বাচন মেনে নেবে না। নির্বাচনকালীন নিরপেক্ষ সরকারের বিল পাস করে নির্বাচনের তফসিল ঘোষণার আগে সংসদ ভেঙে দিয়ে একজন নিরপেক্ষ ও নির্দলীয় ব্যক্তির হাতে ক্ষমতা হস্তান্তর করতে হবে। দলীয় আজ্ঞাবহ কমিশনের পদত্যাগ ও নির্বাচনকালীন সরকারের অধীনে নিবন্ধিত সব দলের অভিমতের ভিত্তিতে নতুন নির্বাচন কমিশন গঠন করতে হবে।’ তিনি বলেন, ‘জাতির অভিভাবক হিসেবে রাষ্ট্রপতি এ দাবিগুলো পূরণ করে জাতিকে সামনের একটি ভয়াবহ পরিস্থিতি থেকে রক্ষা করবেন।’